DECRETO 47/1996, do 1 de febreiro, polo que se declara a urxente ocupación de bens e dereitos co obxecto de impoñe-la servidume de paso para o establecemento e conservación da liña eléctrica a 10/20 kV ó C.T. proxectado no Cruceiro do Vento, no concello de Marín (Pontevedra). (Expedientes número 180/1992 A.T. e 75/1993 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/02/1996

Unión Eléctrica-Fenosa, S.A., con domicilio para efectos de notificación na r/Fernando Macías nº 2 da Coruña, solicitou desta consellería de a concesión dos beneficios de expropiación forzosa e a declaración de urxente ocupación dos terreos afectados pola execución do proxecto de construcción da liña eléctrica aérea a 10/20 kV de 592 m de lonxitude, conductor LA-56, apoios de formigón e metálicos e tomas de terra, con orixe no apoio nº 10 da L.M.T. Marín-Bueu II e remate no C.T. de 160 kVA proxectado Cruceiro do Vento, no concello de Marín (Pontevedra). (Expedientes números 180/1992 A.T. e 75/1993 A.T.).
A dita instalación foi autorizada, declarada de utilidade pública, e aprobado o seu proxecto de execución por resolución da Delegación Provincial da Consellería de Industria e Comercio de Pontevedra do 30-11-1992 e 1-2-1994, as que foron obxecto de publicación, inseríndose no DOG do 18-1-1993 e 4-6-1994, respectivamente, no BOP de Pontevedra do 15-2-1993 e 5-5-1994, e no BOE do 21-4-1994.
A solicitude de urxente ocupación fíxose segundo o disposto no artigo 31 do regulamento que desenvolve a Lei 10/1966, do 18 de marzo, de expropiación forzosa e sancións en materia de instalacións eléctricas, aplicable ó presente expediente en virtude do establecido pola alínea 2 da disposición transitoria segunda da Lei 40/1994, do 30 de decembro, de ordenación do sistema eléctrico nacional.
Os anuncios de información pública aberta en función desta petición, coa relación de interesados, bens e dereitos afectados, publicáronse no xornal diario El Faro de Vigo do 17-2-1995, no BOP de Pontevedra do 8-2-1995, no DOG do 13-2-1995, e nos taboleiros de anuncios da casa do Concello de Marín e nos da delegación provincial referida; ó mesmo tempo na forma regulamentaria notificouse individualmente a cada un dos interesados que figuran na dita relación, agás ós titulares dos predios números: 4, 5 e 18, que resultaron descoñecidos, polo que se lle deu traslado das actuacións practicadas ó Ministerio Fiscal, segundo o artigo 5 da Lei de expropiación forzosa..
A tramitación do expediente fíxose de acordo coa devandita Lei 10/1966, do 18 de marzo, e co seu regulamento de aplicación, aprobado polo Decreto 2619/1966, do 20 de outubro; durante o período no que se someteu ó trámite de información pública non se formularon alegacións nin se produciu incidente de ningún tipo.
Unha vez efectuada, por técnicos da delegación provincial da Consellería de Industria e Comercio de Pontevedra, a inspección sobre o terreo seguindo o trazado aprobado para a instalación desta liña, púidose comprobar que nos bens afectados sobre os que se solicitan os beneficios de expropiación, para ós efectos da imposición de servidume, non se dan os supostos prohibitivos previstos nos artigos 6 da Lei 10/1966, do 18 de marzo e 25 do Decreto 2.619/1966, nin lle son de aplicación as limitacións do artigo 26 do dito decreto.
Estímase xustificada a urxente ocupación solicitada pola compañía Unión Eléctrica-Fenosa, S.A., xa que con esta liña se pretende amplia-las redes de distribución de enerxía, para mellora-la subministración eléctrica nos sectores de establecemento das instalacións e poder garanti-las máximas condicións de seguridade da subministración as ditas zonas, atendendo as constantes reclamacións polo mal servicio no sector e debido a que a imposición da servidume de paso, polo procedemento ordinario, faría imposible cumpri-los prazos previstos para esta instalación.
Na súa virtude e por proposta do conselleiro de Industria e Comercio, logo de deliberación do Consello da Xunta de Galicia, na súa reunión do día un de febreiro de mil novecentos noventa e seis,
DISPOÑO:
Artigo único.-Para os efectos previstos na Lei 10/1966, do 18 de marzo, de expropiación forzosa e sancións en materia de instalacións eléctricas, e no seu regulamento de aplicación, aprobado polo Decreto 2619/1966, do 20 de outubro, declárase urxente a ocupación de terreos e bens gravados coa servidume de paso imposta co alcance previsto no artigo 4 da lei citada, para realiza-la instalación proxectada e proposta por Unión Eléctrica-Fenosa, S.A. da liña eléctrica aérea a 10/20 kV ó C.T. do Cruceiro do Vento.
Os bens e dereitos a que afecta esta disposición sitúanse no termo municipal de Marín (Pontevedra), e son tódolos que figuran na relación presentada pola empresa solicitante dos beneficios de expropiación, que consta no expediente, o cal se someteu a información pública na forma e datas anteriormente descritas.
Santiago de Compostela, un de febreiro de mil novecentos noventa e seis.
Manuel Fraga Iribarne
Presidente
Antonio Couceiro Méndez
Conselleiro de Industria e Comercio
789